section_heading: Opis
paragraph_text: Za gađanje iz višecijevnog lansera raketa koriste se rakete M77, a razvijene su i rakete s kazetnom bojnom glavom s bombicama kombiniranog djelovanja i rakete s kazetnom bojnom glavom s protutenkovskim minama. U bojnu glavu razorne rakete ulijane su 2562 čelične kuglice mase 0,103 kg i 430 kuglica mase 0,443 kg. Dimenzije lijevka na cilju iznose 2,10 x 0,35 m. Raketni motor radi 1,82 s i za to vrijeme ubrza raketu do 750 m/s. Maksimalni domet je 21.000 m.